傑志衝冠強襲香港U23
今午另一場港超聯焦點賽事,由「二哥」傑志作客斧山道運動場面對香港U23。今季爭標已經進入最後直路,近3場聯賽兩度失分的「藍鳥」,要爭取衞冕的話,今場絕對不容再失,定必全力搶攻。(on.cc東網周日下午3時按次收費直播)
香港U23上場大敗予東方之餘,更有郭子堦因肩傷退下火線,今場未克趕及披甲,此外另一中堅黎皚韜累積5面黃牌,是役停賽。今季首循環交手,香港U23曾吞掉傑志「6蛋」,今場回師主場作賽,主教練司徒文俊相信球隊能搶回一定優勢,惟他承認兩軍實力差距仍然明顯:「場地可能對我哋有少少利,但係對方都真係強,同埋球隊嘅人腳不足係一個好大問題。」
伊高豪言「一定要贏」
傑志上場尾段打少一人下,僅與大埔踢成0比0,被榜首理文擴大領先優勢,暫代主教練金東進坦言對迪美路夫的入球被推翻大感不解,惟拒絕就VAR的判決作出回應。然而他卻稱滿意眾將比賽態度,強調球隊餘下4場會全力而赴:「你見到上場即使臨尾10人應戰,球員都冇放棄,一直好努力爭取入波。無錯我哋今季表現唔夠穩定,嚟緊嘅對手又唔易應付,但我肯定傑志會喺爭冠路上戰鬥到最後一刻。」不過基爾頓、羅拔圖今場同樣需要停賽。
翼鋒伊高沙托尼亦對上場入球被判越位感一頭霧水,「伊高」又指對失分表示失望,但直言球隊不會因此放棄:「作客大埔場一向好難踢,但我哋當日已經踢得唔錯。我哋目前仲有機會爭標,只係難度增加咗,所以今場對香港U23好重要,一定要贏。」